Prezentálták a számokat: 990 millió eurós árbevétel a 18/19-es évben – Eurobarca.hu
#Elnökség #Grau
A klub ügyvezető igazgatója, Oscar Grau, valamint kincstárnoka, Enric Tombas bemutatták az egyesületet működtető gazdasági társaság 2018-2019-es pénzügyi évben elért számait. A klub adatai alapján 990 millió eurós bevétel mellett 973 millió eurót költött az egyesület, vagyis a működési eredmény 17 millió eurót tesz ki, amiből adózás után 5 millió euró maradt a kasszában.
A következő évre 1.047 millió eurós bevételt prognosztizál a vezetés, amit az elnökség eredetileg csak 2021-ben tervezett elérni. Ha bejönnek a számítások, úgy egy évvel előbb elérné a kitűzött célt, vagyis az 1 milliárdos bevételi küszöb átlépését a Barcelona.
További érdekesség, hogy a klub 9%-os növekedést vár el játékoseladásokból, ami továbbra is mutatja a szükségét a bevételi források bővítésének.